Á tveimur sólarhringum hafa 1730 úkraínskir hermenn yfirgefið Azovstal-stálverið í Mariupol, að sögn rússneska varnarmálaráðuneytisins. Rússar hafa flutt 900 þeirra í gamla fanganýlendu í Donetsk. Talið er að nokkur hundruð úrkraínskir hermenn séu enn í stálverinu.
Alþjóða Rauði Krossinn vinnur að því safna upplýsingum um hermennina sem Rússar hafa tekið höndum. Það er gert til að ná til ættingja þeirra og upplýsa þá um örlög ástvina. Samkvæmt Genfarsáttmálanum ber að virða réttindi stríðsfanga og taka við þá viðtöl án vitna. Talið er að um tvö þúsund úkraínskir hermenn hafi verið í stálverinu sem hefur verið tákn um baráttuþrek Úkraínumanna í stríðinu.
Réttarhöld eru hafin yfir 21. árs rússneskum hermanni, Vadim Shishimarin, sem viðurkenndi að hafa skotið 62ja ára mann til bana á fyrstu dögum innrásarinnar. Hann sagði í réttarhöldunum að hann, ásamt nokkrum öðrum hermönnum, hafi verið að hörfa í átökum við úkraínska hermenn þegar þeir rákust á bifreið og í honum var maður að tala í síma. Shishimarin segir að maðurinn hafi gefist upp en þá hafi yfirmaður hans skipað honum að skjóta bílstjórann. Annar rússneskur hermaður bíður þess að réttað verði yfir honum. Kateryna Shelipova, ekkja mannsins sem Shishimarin drap, ávarpaði Rússann í réttarsalnum og spurði hvernig honum hefði liðið þegar hann drap Oleksander manninn hennar. Rússinn viðurkenndi verknaðinn og baðst fyrirgefningar. Shelipova spurði þá fangann að því hvers vegna Rússar hafi ráðist inn í landið hennar, til að verja okkur og þá fyrir hverjum? Fátt var um svör hjá hermanninum. Rússar halda áfram að vísa erlendum diplómötum úr landi. Í gær var áttatíu manns gert að yfirgefa Rússland, frá Ítalíu, Frakklandi og Spáni.
Á tveimur sólarhringum hafa 1730 úkraínskir hermenn yfirgefið Azovstal-stálverið í Mariupol. Talið er þar séu enn nokkur hundruð sem ekki hafa gefist upp.